УТВЪРДИЛ:

**(Цветан Цветков – председател на Сметната палата)**

Д О К У М Е Н Т А Ц И Я

за участие във възлагане на обществена поръчка с предмет: ***„Изграждане на нова система за контрол на достъпа в сградата на Сметната палата на Република България, гр. София, ул. „Екзарх Йосиф“ № 37“***

**гр. София, 2020 г.**

**съдържание**

 **I. описание на предмета на поръчката. прогнозна стойност. СРОК И МЯСТО НА ИЗПЪЛНЕНИЕ**

**II. Техническа спецификация**

**III. уСЛОВИЯ ЗА УЧАСТИЕ В ПРОЦЕДУРАТА**

**IV. ИЗИСКВАНИЯ КЪМ ИЗПЪЛНЕНИЕТО, гаранционни условия, критерии за подбор**

**V. УКАЗАНИЯ ЗА ПОДГОТОВКА И ПОДАВАНЕ НА ОФЕРТАТА. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**

**VI. НЕОБХОДИМИ ДОКУМЕНТИ**

**VII. РАЗГЛЕЖДАНЕ НА ОФЕРТИТЕ. КРИТЕРИЙ ЗА ВЪЗЛАГАНЕ. ОЦЕНКА И КЛАСИРАНЕ НА ОФЕРТИТЕ. ОПРЕДЕЛЯНЕ НА ИЗПЪЛНИТЕЛ**

**VIII. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА. ГАРАНЦИЯ ЗА ИЗПЪЛНЕНИЕ**

**IX. ИЗИСКВАНИЯ, СВЪРЗАНИ СЪС СИГУРНОСТТА И ЗАЩИТА НА ИНФОРМАЦИЯТА**

**I. описание на предмета на поръчката. прогнозна стойност. СРОК И МЯСТО НА ИЗПЪЛНЕНИЕ**

 **Предметът на настоящата обществена поръчка е *„Изграждане на нова система за контрол на достъпа в сградата на Сметната палата на Република България, гр. София, ул. „Екзарх Йосиф“ № 37“ .***

 Съгласно нормативните изисквания за безопасност и охрана при проектиране, строителство, реконструкция, модернизация и експлоатация на обектите на държавната администрация, Системата за контрол на достъпа (Системата, СКД) в Сметната палата (СП) следва да се реализира чрез разполагане на автоматизирани пропускателни системи, разположени на входно-изходните зони, както и на входа на помещение „Сървърно“ като се осигури възможност за сигнализация на обособен екип от охранители на СП за всеки опит за неправомерно преминаване през тях.

**При изпълнението на обществената поръчка е необходимо да се постигне:**

1. Високо ниво на сигурност;

2. Контрол на достъпа на външни посетители и служителите на Възложителя;

3. Бързо изготвяне на точни справки;

4. Визуален контрол на преминаващите от помещение „Обособен екип от охранители“;

5. Възможност за издаване/отпечатване на служебни безконтактни карти, посредством Картов принтер от служител/и на Възложителя;

6. Ефективно функционираща система.

7. Добра поддръжка и профилактика на Системата, осигуряваща нейното правилно и постоянно функциониране;

8. Осигурен постоянен архив на „Базата данни“ на Системата.

**Обемът на настоящата поръчка включва:**

1. Демонтаж на съществуваща система за контрол на достъпа (четци, металдетекторна рамка, преградни съоръжения, кабелни трасета);

2. Изготвяне на Технически проект и проектна документация;

3. Доставка и монтаж на сървър за два броя клиентски компютърни конфигурации;

4. Доставка и инсталиране на специализиран софтуер за СКД;

5. Доставка и монтаж на мрежово оборудване;

6. Доставка, монтаж на 4 бр. IP охранителни камери;

7. Въвеждане/създаване на база данни, необходима за ефективната работа на Системата;

8. Доставка на контролер/и за концентрация на четци за безконтактни карти или чип (TAG);

9. Изграждане на двупосочен турникет тип „Пътека“ – 2 бр. (или двоен);

10. Изграждане на тръбна конструкция – парапет и автоматизирани вратички – 2 бр.;

11. Доставка и монтаж на металдетекторна рамка;

12. Оборудване с компоненти на СКД - 2 бр. контролни точки (врата на помещение „Сървърно“ и вътрешна врата на помещение „Сървърно“);

13. Доставка и инсталация на картов принтер за пълноцветен печат върху безконтактна карта за достъп и консумативи за същия – за минимум 500 бр. отпечатъка;

14. Тестване на системата – 72-часови проби, включително тест на LAN мрежата за доказване на поставените от Възложителя минимални изисквания;

15. Обучение на персонала за работа със Системата;

16. Отстраняване на появили се дефекти в гаранционния срок на Системата;

**Общата прогнозна стойност** на настоящата обществена поръчка е 50 000 лв. (петдесет хиляди) лв. без ДДС. Обявената прогнозна стойност е максимална и не може да бъде надвишавана. Участник, в чиято ценова оферта се предлага цена по-висока от посочената прогнозна стойност ще бъде отстранен. В цената се включват всички дейности, подробно описани в техническата спецификация, както и всички суми за лицензии за ползване на предлагания софтуер за срок от 5 години, считано от извършване на доставката.

**Срокове за изпълнение на поръчката:**

1. Срок за изготвяне на Технически проект – до 5 работни дни след подписване на договора.

2. Срок за корекция на Техническия проект на база направените корекции от Възложителя, които са задължителни за Изпълнителя – до 2 работни дни след представянето им.

3. Срок за инженерингова дейност – до 90 календарни дни, считано от датата на одобряване на проектите от Възложителя, като в този срок се включва тестването на системите и обучението на персонала.

4. Срок за гаранционна поддръжка до 24 месеца от изготвянето на приемо-предавателен протокол и пускане на Системата в редовна експлоатация.

**Място за изпълнение на поръчката:** гр. София, ул. „Екзарх Йосиф” № 37, Сметната палата на Република България.

**II. Техническа спецификация**

 Настоящата техническа спецификация определя минималните изисквания за изпълнение на поръчката.

1. **Оглед**

Участниците имат право да направят оглед на сградата, обект на обществената поръчка. При огледа участниците могат да извършат измервания на тези части от обектите, които са включени в предмета на поръчката.

 1.1. Огледът се провежда в работни дни, от 10.00 до 12.00 или от 14.00 до 16.00 ч., след предварителна заявка до директора на дирекция „Сигурност“ на телефон 02/ 9357419, 02/9357408, 02/9357402 / 418;

 1.2. До оглед се допускат представители на участник, които представят следните документи:

* документ за самоличност;
* изрично пълномощно за извършване на оглед от представляващия търговското дружеството/обединението/ физическото лице – в случай на упълномощаване.

**2. Дейности по изпълнение на поръчката:**

 **2.1. Демонтаж на съществуваща система за контрол на достъпа (четци, металдетекторна рамка, преградни съоръжения, кабелни трасета)**

Демонтиране на съществуващи турникети, контролери, металдетекторна рамка и извозване на отпадъци, като при констатирани нарушения на целостта на стени и под, същите следва да се възстановят от Изпълнителя в предишния им вид.

**2.2. Изготвяне на Технически проект и проектна документация:**

- Извършване на проектно-проучвателни дейности, оглед на място на обекта, заснемане на архитектурни размери за изчертаване на архитектурна подложка на сградата;

- Изготвяне на архитектурна подложка на Обекта с цел изготвяне на технически проект на CAD софтуер;

- Изготвяне на технически проект и проектно-сметна документация в 1 (един) екземпляр за ВЪЗЛОЖИТЕЛЯ /хартиен формат и електронен формат на CD/, заверен от Проектант с пълна проектантска правоспособност част "ЕЛЕКТРИЧЕСКА";

**2.3. Доставка и монтаж на СЪРВЪР и два броя КЛИЕНТСКИ компютърни конфигурации;**

- Предложеният СЪРВЪР трябва да отговаря на изискванията на Производителя на Системата за КД с цел нейното обслужване. Да е предвиден за монтаж в комуникационен шкаф/RACK, в комплект с дискови устройства в режим на "ОГЛЕДАЛЕН ЗАПИС", в комплект с мишка и клавиатура, с инсталирана, лицензирана операционна система Win 10;

- Предложеният СЪРВЪР да се буферира с непрекъсваемо токозахранващо устройство UPS с мин. мощност 2000VA. Двете КЛИЕНТСКИ компютърни конфигурации да се буферират с непрекъсваемо токозахранващо устройство UPS с мин. мощност 2 х 1000VA.

- СЪРВЪРЪТ да е предвиден за монтаж в комуникационен шкаф в Помещение „СЪРВЪРНО“ на Етаж 2.

- КЛИЕНТСКИТЕ компютърни конфигурации да позволяват дистанционно наблюдение на двата турникета тип – Пътека от „Обособен екип - охранители“. Да са оборудвани с мишка, клавиатура и монитор, с инсталирана, лицензирана операционна система Win 10. Да се предвидят за монтаж посредством стойки за стена в Помещение „Обособен екип - охранители“.

**2.4. Доставка и инсталиране на специализиран Софтуер за СКД:**

- Минимални изисквания: да има възможност за запис на всички възникнали събития, като дата, време и вид на събитие, номер на обекта, време на преминаване, номер на картата и името на притежателя й; задаване на времеви зони за достъп за всяко лице до определени помещения; възможност за проверка в реално време; възможност за експортиране на данни в Excel; възможност да дефинира запазване на работоспособност при прекъсване на връзката между компютъра и контролерите за достъп; справки за анализ на събитията; SQL база данни; възможност за снимка на събитието; да притежава интерфейс на български език, да има възможност за добавяне на нови контролни точки и нови служител до 5 000 потребителя; да генерира справки на български език; да има възможност да се дефинират персонални профили за достъп до информацията за потребителите – чрез потребителско име и парола, да позволява архивиране на всички възникнали събития (за период не по-малко от 12 месеца), да има възможност за изготвяне на справки (детайлни – по дни, или обобщени за избран период) за различни структурни звена или отделни потребители, по зададен период от време );

**2.5. Доставка и монтаж на мрежово оборудване:**

- Да се предвиди, достави и монтира необходимото мрежово оборудване с минимални изисквания – 8 портов СУИЧ 10/100/1000.

 **2.6. Доставка и монтаж на 4 бр. IP охранителни камери:**

- Да се доставят, монтират и сработят към Системата за КД 4/четири/ IP охранителни камери с цел заснемане лицата на преминаващите хора през турникетите на вход/изход и подаване на картина за сравнение на снимката на същите в Помещение „Обособен екип от охранители“ посредством необходимият СОФТУЕР на двете КЛИЕНТСКИ компютърни конфигурации.

 **2.7. Въвеждане/създаване на БАЗА ДАННИ:**

- Да се въведе/създаде необходимата за работа на Системата за КД БАЗА ДАННИ с данни за всички служители на Възложителя (за около 400 служители).

 **2.8. Доставка на контролер за концентрация на четци за безконтактни карти и/или чип (TAG):**

- Да се предвидят и доставят необходимият брой КОНТРОЛЕРИ-КОНЦЕНТРАТОРИ за четци за безконтактни карти и/или ЧИП (TAG);

- Минимални изисквания: Да работят с четци за безконтактни карти с работна честота 125 kHz, 32 bit, разстояние на четене 5-15см, работна температура -10⁰С - +60⁰С, IP 53. Да имат капацитет за минимум 5000 карти, памет за минимум 30 000 събития, TCP/IP комуникация.

  **2.9. Двупосочен турникет тип „ПЪТЕКА“ – 2 бр. (или ДВОЕН):**

- Два броя (Двоен), двупосочен турникет тип "Пътека със стъклени крила", корпус неръждаема стомана, аварийно отваряне на крилата. Интензивно натоварване, 30~35 преминавания в минута. LED индикация. Широчина на прохода: Първи проход – 650 mm, Вторият проход – 650 mm. Размери – по преценка на Изпълнителя. Неръждаема стомана, стъклени крила. MCBF 5 мил. работни цикъла. Подходящ за вътрешен монтаж. Вграден/и захранващ блок;

- Да се предвиди възможност за двустранно дистанционно управление на съоръжението от Помещение на обособения екип охранители на Сметната палата ;

- Да се предвиди „АВТОМАТИЧНО“ разблокиране на съоръжението от ПИС при "Пожарна тревога II степен" в режим на "Евакуация";

- Да се предвиди „РЪЧНО“ разблокиране на съоръжението от служител на обособен екип охранители на Сметната палата;

- Да се предвиди на стъклените крила да се изготви и постави надпис с ЛОГОТО на Възложителя;

- Да се оборудва с необходимия брой четци за безконтактни карти и/или ЧИП;

- Да се буферират съоръженията за работа - при отпадане на централно електрозахранване.

 **2.10. Изграждане на тръбна конструкция – парапет и автоматизирани вратички – 2 бр.**

- След изготвяне на техническия проект – да се доставят необходимите преградни съоръжения от типа – „Тръбни конструкции – парапети“ от инокс и стомана по калкулираните количества от проектанта;

- Да се доставят два броя метални преградни вратички с електрически механизъм за отключване и LED индикация. Размерите на същите да се изчислят от проектанта при изготвяне на Техническият проект. Да се предвиди при проектирането – „ПРОХОД ЗА ПРЕМИНАВАНЕ“ през Металдетекторната рамка и двете вратички с минимум светъл отвор за преминаване 900 mm с цел преминаване на хора с увреждания;

- Да се предвиди възможност за двустранно дистанционно управление на съоръжението от Помещение на обособен екип охранители на Сметната палата;

- Да се предвиди „АВТОМАТИЧНО“ разблокиране на съоръжението от ПИС при "Пожарна тревога II степен" в режим на "Евакуация";

- Да се предвиди „РЪЧНО“ разблокиране на съоръжението от служител на обособен екип охранители на Сметната палата ;

- Да се буферират съоръженията за работа - при отпадане на централно електрозахранване.

  **2.11. Доставка и монтаж на металдетекторна рамка;**

- Минимални изисквания – минимум 18 разграничими зони на детекция. Усъвършенствано дискриминиране на обектите. С възможност за настройка чувствителност на зоните. Защитна парола. Цифрова обработка и диагностика. Безвреден за бременни жени и хора с пейсмейкър. Светъл отвор за преминаване през Рамковия метал детектор – минимум 900 mm.

 **2.12. Оборудване с компоненти на СКД - 2 бр. контролни точки (врата на помещение „Сървърно“ и вътрешна врата на помещение „Сървърно“).**

- Първата врата на Помещение „СЪРВЪРНО“ да се оборудва за контрол – ДВУСТРАННО;

- Втората врата на Помещение „СЪРВЪРНО“ да се оборудва за контрол – ЕДНОСТРАННО;

- Да се оборудват с необходимия брой четци за безконтактни карти и/или ЧИП;

- Контролните точки да се присъединят към Системата за контрол на достъпа;

- Да се предвиди „АВТОМАТИЧНО“ разблокиране на двете контролни точки от ПИС при "Пожарна тревога II степен" в режим на "Евакуация";

- Да се предвиди „РЪЧНО“ разблокиране на двете контролни точки от служителите на Възложителя, пребиваващи в помещението при необходимост и в режим на „Евакуация“;

- Да се предвидят автомати за затваряне на врата за двете контролни точки;

- Двете контролни точки да се буферират за работа - при отпадане на централно електро захранване.

 **2.13. Доставка и инсталация на картов принтер за пълноцветен печат върху безконтактна карта за достъп и консумативи за минимум 500 бр. отпечатъка.**

- Минимални изисквания към картовия принтер - едностранен, пълноцветен сублимационен и/или монохромен термо трансферен печат. ТЕХНИЧЕСКИ ПАРАМЕТРИ: 300 dpi резолюция, 256 нюанса на цветния панел. USB и Ethernet интерфейси. Скорост на печат - до 150 карти в час при едностранен пълноцветен печат и до 450 карти в час при едностранен монохромен печат. Дебелина на картите: от 0,25 мм до 0,76 мм. Съвместим с операционни системи: Windows 7,8,10 (32, 64 bit), Mac OS X (10.6 и по-високи версии), Linux;

- Допълнителни изисквания за доставка на консуматив за картов принтер за отпечатване на карти – Монохромна (черна) лента за минимум 2 000 отпечатъка; Пълноцветна лента за минимум 500 отпечатъка; Лента за отпечатване на защитен "Холограмен" стикер за минимум 500 отпечатъка; Комплект почистващи консумативи за картов принтер; Доставка на заготовка - Безконтактна карта тип RF ISO, цвят "Бял", 125KHz read only – минимум 500 бр;

- Доставка и инсталация на Софтуер - за създаване и отпечатване на професионални дизайни, да поддържа и XLS, XLSX, CSV и TXT формати за импорт на данни.

  **2.14. Тестване на системата – 72 часови проби, включително тест на LAN мрежата за доказване на поставените от Възложителя минимални изисквания.**

 **2.15. Обучение на персонала за работа със Системата**

- Обучението следва да обхване охранителите и служителите от отдел „Информационно обслужване“, които ще администрират Системата.

- Изпълнителят трябва да изготви ръководства (на български език) за работа със Системата, съответно за администратора и за охранителите.

 **2.16. Отстраняване на появили се дефекти в гаранционния срок на Системата.**

**III. УСЛОВИЯ ЗА УЧАСТИЕ В ПРОЦЕДУРАТА**

1. В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява услугата, съгласно законодателството на държавата, в която е установено и което отговаря на условията, посочени в ЗОП и обявените изисквания на Възложителя в указанията за участие.

2. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

3. Едно физическо или юридическо лице може да участва само в едно обединение.

4. Свързани лица по смисъла на параграф 2, т. 45 от Допълнителните разпоредби на ЗОП не могат да бъдат самостоятелни участници във възлагането.

5. Всеки участник в процедурата по възлагане на обществената поръчка има право да представи само една оферта.

6. Във възлагането могат да участват и обединения, които не са юридически лица.

7. Възложителят **отстранява от участие** в процедурата участник, за когото е налице някое от следните основания за отстраняване, посочени в чл. 54, ал. 1 от ЗОП, а именно:

* е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
* е осъден с влязла в сила присъда, за престъпление, аналогично на тези, посочени по-горе, в друга държава -членка или трета страна;
* има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, доказани с влязъл в сила акт на компетентен орган;
* е налице неравнопоставеност в случаите по чл. 44, ал. 5 от ЗОП;
* е установено, че е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор или не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
* е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или ал. 3, чл. 63, ал. 1 или ал. 2, чл. 118, чл. 128, ал. 3, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съглсно законодателството на държавата, в която кандидатът или участникът е установен;
* е налице конфликт на интереси, който не може да бъде отстранен.

***Участникът декларира липсата на основание за отстраняване, както и съответствията с критериирте за подбор като попълва декларация по чл. 192, ал. 3 от ЗОП.***

8. Възложителят отстранява участник, за когото са налице някое от обстоятелствата по чл. 54, ал.1 и който не отговаря на поставените от възложителя критерии за подбор. Основанията по чл. 54, ал. 1, т. 1, т. 2 и т. 7 от ЗОП се отнасят за лицата, които представляват участника.

9. В случай, че участникът участва като *обединение,* което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

10. Възложителят не поставя каквито и да е изисквания относно правната форма, под която *обединението* ще участва в процедурата за възлагане на поръчката.

11. Когато участникът е обединение, което не е регистрирано като самостоятелно юридическо лице, се представя учредителният акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

12. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.

13. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че обединението не е регистрирано по БУЛСТАТ към момента на възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка.

14. Възложителят отстранява от участие във възлагането участник, който е обединение от физически и/или юридически лица, когато за член на обединението е налице някое от посочените в чл. 54, ал. 1 от ЗОП основания за отстраняване.

15. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

16. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

17. След сключване на договора и най-късно преди започване на изпълнението му, изпълнителят уведомява Възложителя за името, данните за контакт и представителите на подизпълнителите, посочени в офертата. Изпълнителят уведомява Възложителя за всякакви промени в предоставената информация в хода на изпълнението на поръчката.

18. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване от процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

19. При замяна или включване на подизпълнител, изпълнителят представя на Възложителя всички документи, които доказват изпълнението на горните условия, заедно с копие на договора за подизпълнение или на допълнително споразумение в тридневен срок от тяхното сключване.

20. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние и техническите способности.

21. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

22. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. Възложителят изисква участникът да замени посоченото от него трето лице, ако то не отговаря на някое от горните условия. Възложителят изисква солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

**Други основания за отстраняване**

23. От процедурата се отстранява:

* Участник, който е представил оферта, която не отговаря на предварително обявените условия за поръчката;
* Участник, който не е представил в срок обосновка по чл.72, ал.1 от ЗОП;
* Участник, за когото са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен ако не са налице условията по чл. 4 от същия закон.

**IV. ИЗИСКВАНИЯ към изпълнението, гаранционни условия, критерии за подбор**

**Изисквания към изпълнението**

Изискванията, заложени в техническата спецификация, са задължителни минимални изисквания. Участниците са длъжни да се съобразят с тях, като могат да предлагат и по-добри условия от посочените в спецификацията.

**1. Общи условия**

 1.1.Проектирането на системата за контрол на достъпа да е еднофазно, като фазата да бъде Технически проект.

 1.2. В Техническия проект да бъде предвидено бъдещо разширение на системата.

 1.3. Влаганите материали да са придружени с декларации за съответствие с нормативните изисквания в Република България, издадени от производителя или от негов упълномощен представител.

 1.4. Всички елементи на системата и материали, които са необходими за изпълнението на обществената поръчка да се закупуват и доставят от Изпълнителя.

 1.5. Влаганите строителни продукти да отговарят на изискванията на Наредбата за съществените изисквания към строежите и оценяване съответствието на строителните продукти, координирано с Регламент /ЕС/№ 305/2011 на Европейския парламент и на съвета от 09.03.2011 г. за определяне на хармонизирани условия за предлагането на пазара на строителни продукти и за отмяна на директива 89/106/ЕИО на Съвета, с цел гарантиране безопасността и здравето на хората, опазване на собствеността и околната среда.

 1.6. Изпълнителят поема функциите на координатор по безопасност и здраве по смисъла на Наредба № 2/ 22.03.2004 г. на МРРБ и МТСП за минимални изисквания за здравословни и безопасни условия на труд при извършване на строително-монтажни работи.

 1.7. Кабелните трасета на системата не трябва да преминават през неконтролируеми райони/зони.

 1.8. Изпълнителят се задължава да опазва имуществото на Възложителя, до което има достъп по време на изпълнението;

 1.9. Изпълнителят следва да отстрани всички дефекти, установени при предаване на обекта.

 1.10. Системата да е съвместима като параметри с използваните до настоящия момент безконтактни карти (с технически параметри-честота 125 kHz, 32 bit) на Възложителя.

1.11. Приемането на Системата, предмет на поръчката се удостоверява с протокол за извършени 72-часови проби и пуск на Системата в редовна експлоатация, с изготвянето на предавателно-приемателен протокол, като минималните гаранционни срокове за изпълнени строителни и монтажни работи са по реда на Наредба № 2/31.07.2003 г. за въвеждане в експлоатация на строежите в Република България.

1.12. Изпълнителят е отговорен за гаранционното обслужване на извършените строително-монтажните работи, съгласно договорените гаранционни условия и срокове. Изпълнителят следва да представи условия за извършване на планова профилактика и реакция при възникнал технически проблем със Системата.

1.13. Специфични характеристики на обекта:

- излъчвания, шум и други замърсители (спазване на Закона за защита от шума, Наредба № 4 от 27.12.2006 г. за ограничаване на вредния шум чрез шумоизолиране на сградите при тяхното проектиране и за правилата и нормите при изпълнението на строежите по отношение на шума, излъчван по време на строителството, както и всички релевантни наредби на Столична община за опазване на околната среда);

- ограничения по отношение на паркиране и престой на МПС и изискванията за достъп на товарни МПС в центъра на гр. София (спазване на Наредбата за организацията на движението на територията на Столична община);

- освобождаването на работните помещения в ред съобразен с функциите на служителите, работещи в тях;

- ограничения по отношение на достъпа в сградите след работно време (извън часовете 9,00-17,30). Достъпът до сградата в извънработно време, в работни и в почивни дни, на служители на Изпълнителя се осъществява съгласно разпоредбите на Инструкция за охраната и пропускателния режим в сградата на Сметната палата на Република България, гр. София, ул. „Екзарх Йосиф“ № 37, след представяне и одобряване от Възложителя на списък на лицата, пряко заети с изпълнението на ремонтни строително-монтажни дейности.

# **2. Изисквания за стандартизация и унификация**

* Всички технически средства за изграждане на системата за контрол на достъп да отговарят на приетите в Република България европейски стандартизационни документи.
* Предлаганото оборудване трябва да бъде ново, неупотребявано, с оригинални компоненти от производителя.
* Всички софтуерни и хардуерни продукти трябва да бъдат доставени заедно с подходяща подробна документация (DVD/CD или хартиено копие) за начините на тяхното използване, поддържане и администриране на български език.

**3. Гаранционни условия**

**3.1. Минимални изисквания на срок на гаранционна и планова профилактика – 24 (двадесет и четири месеца).**

 **3.2. В гаранционния срок следва да се извършва:**

* ремонт на всички установени повреди на оборудването/компоненти към него;
* отстраняване на възникнали неизправности, дефекти и функционални откази, както при оборудването, така и при инсталирания софтуер ;
* безплатни надстройки към нови версии на използвания софтуер;
* оказване на техническа помощ и консултации;

 **3.3.Минимални изисквания за планова профилактика**

* + да се извършва веднъж на всеки три календарни месеца от пускане на СИСТЕМАТА в експлоатация по утвърден от ВЪЗЛОЖИТЕЛЯ график;
* ИЗПЪЛНИТЕЛЯТ следва да предложи ОБРАЗЕЦ на ПРОТОКОЛИ, които ще се попълват и подписват двустранно – с цел доказване на извършените дейности по предмета на тази поръчка. Същите да бъдат и неразделна част от Договора;
* При технически проблем със СИСТЕМАТА и след получено уведомление от ВЪЗЛОЖИТЕЛЯТ – техническите екипи на ИЗПЪЛНИТЕЛЯ да се отзовават на място по схемата **365/24/2** (365 дни в годината, 24 часа в денонощието и до 2 часа от получаване на сигнала за авария);
* ИЗПЪЛНИТЕЛЯТ да гарантира, че при дефектиране на периферен модул от СИСТЕМАТА – ще възстанови работата на същата до 4 часа от повикването за авария;
* ИЗПЪЛНИТЕЛЯТ да гарантира, че при дефектиране на СОФТУЕР от СИСТЕМАТА – ще възстанови работата на същата до 24 часа от повикването за авария;
* ИЗПЪЛНИТЕЛЯТ да гарантира, че при дефектиране на основен модул от СИСТЕМАТА – ще възстанови работата на същата до 48 часа от повикването за авария;
* ИЗПЪЛНИТЕЛЯТ да гарантира, че при дефектирал модул или компонент от СИСТЕМАТА в срока на дадената Гаранция – същият при необходимост ще се демонтира и извози до Сервиза на ИЗПЪЛНИТЕЛЯ изцяло за негова сметка. След ремонтиране на дефектиралото устройство – същото ще се транспортира от Сервиза на ИЗПЪЛНИТЕЛЯ и ще се монтира към СИСТЕМАТА също изцяло за сметка на Изпълнителя;
* ИЗПЪЛНИТЕЛЯТ да осигури основна точка за контакт, като комуникацията да се извършва по избор, чрез стационарен телефон, мобилен телефон, електронна поща или по друг предварително уговорен начин – 24 часа в денонощието. Чрез основната точка за контакт ИЗПЪЛНИТЕЛЯТ да осигури приемане/регистриране (завеждане) на уведомленията за възникнали технически проблеми/аварии, заявки за ремонт или друг вид кореспонденция с ВЪЗЛОЖИТЕЛЯ;
* Всички бъдещи разширения или демонтажи на компоненти от СИСТЕМАТА по искане на ВЪЗЛОЖИТЕЛЯ – ще се заплащат допълнително от същия след поискана и одобрена оферта;

**4. Критерии за подбор**

4.1. Участникът да има въведена Система за управление на информационната сигурност ISO/IEC 27001:2005. Възложителят приема и други доказателства за въведени еквивалентни мерки за осигуряване на информационната сигурност. Съответствието с това изискване при подаване на офертата участникът декларира в декларация по образец. Доказва се със сертификат.

4.2. Участникът да има въведена интегрирана система за управление на качеството – Сертификат 9001 : 2008 или еквивалент с обхват предмета на тази обществена поръчка. Възложителят приема и други доказателства за въведени еквивалентни мерки за осигуряване на качеството. Съответствието с това изискване при подаване на офертата участникът декларира в декларация по образец. Доказва се със сертификат.

4.3. Участникът следва да осигури отговорник за изпълнението на системите и екип от експерти (минимум двама инженери, със специалност, касаеща предмета на поръчката, като поне единият е с пълна проектантска правоспособност), квалифицирани за изпълнение на поръчката. За целта участникът декларира съответствие с това изискване в декларация по образец, а при сключване на договора представя списък, подписан от него, в който се посочват имената, образованието и професионалната квалификация на посочените по-горе лица.

#### V. УКАЗАНИЯ ЗА ПОДГОТОВКА И ПОДАВАНЕ НА ОФЕРТАTA. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ

1. За участие при възлагането на настоящата обществена поръчка участникът подготвя и представя оферта, която трябва да съответства напълно на изискванията на възложителя. Не се допуска представянето на варианти в офертата. Офертата задължително трябва да включва всички изискуеми документи за участие в процедурата.

2. Всеки участник има право да представи само една оферта.

3. Офертата се подписва от представляващия участника или от надлежно упълномощено лице. Документите, за участие, които обективират лично изявление на конкретно лице, представляващо участника, не могат да бъдат подписвани от пълномощник.

4. Представените образци в документацията за участие и условията, описани в тях, са задължителни за участниците. Ако офертата не е представена по приложените образци Възложителят има право да отстрани участника.

5. Офертата следва да бъде представена на адрес: гр. София, 1000, ул. „Екзарх Йосиф” № 37, преди датата и часа, посочени в обявата като краен срок за подаване на офертите.

6. Ако участникът изпраща офертата чрез препоръчана поща или куриерска служба, разходите по изпращането са за негова сметка. В този случай участникът трябва да изпрати офертата така, че да обезпечи нейното получаване на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника.

7. Оферта, получена от Възложителя след посочения срок, се връща неотворена на участника и това се отбелязва в регистъра на Възложителя.

8. Офертата се представя в запечатана, непрозрачена опаковка от участника лично или от упълномощен от него представител или по пощата с препоръчано писмо с обратна разписка или чрез куриерска служба. Не се приема оферта, която е представена в прозрачна, незапечатана или с нарушена цялост опаковка. Такава оферта незабавно се връща на участника и това се отбелязва в регистъра на Възложителя.

9. Върху опаковката участникът записва “Оферта”, посочват се наименованието на поръчката, наименованието на участника, адрес и лице за кореспонденция, телефон и по възможност факс и електронен адрес.

 10. Офертата се подава на български език. Когато участникът е чуждестранно физическо или юридическо лице или обединение на чуждестранни физически и/или юридически лица, офертата се представя на български език, а останалите изискуеми документи, които са на чужд език, се представят и в превод на български език.

 11. Когато за някои от изискуемите документи е определено, че може да се представи като “заверено от участника копие”, за такъв документ се счита този, при който върху копието на документ се съдържа текста “Вярно с оригинала”, поставен е собственоръчен подпис на представляващия участника и е положен печат. По преценка на участника, такива документи могат да бъдат представени и в оригинал.В случаите, в които участникът е обединение, което не разполага със собствен печат, върху документа може да бъде положен печат на един от участниците в обединението.

 12. Съдържащите се в настоящата документация образци на техническо и ценово предложение са задължителни за участниците.

13. Срокът на валидност на офертите е 60 дни, считано от крайния срок за подаване на оферти, определен в обявата.

 14. Възложителят осигурява пълен достъп до обявата и до настоящата документация за участие на своя профил на купувача на адрес: <https://www.bulnao.government.bg/bg/articles/zop-so-002-2020-sybirane-na-oferti-s-obqva-2323>

 15. Всички комуникации и действия на Възложителя и на участниците са в писмен вид. Обменът на информация между Възложителя и участника може да се извършва по един от следните начини:

* лично – срещу подпис;
* по пощата – чрез препоръчано писмо с обратна разписка, изпратено на посочения от участника адрес;
* чрез куриерска служба;
* по факс;
* по електронен път при условията и по реда на Закона за електронния документ и електронния подпис;
* чрез комбинация от тези средства.

##### VI.НЕОБХОДИМИ ДОКУМЕНТИ

В опаковката с офертата трябва да се съдържат следните документи:

1. **Декларация по чл. 192, ал. 3 от ЗОП *(****по образец*);
2. **Декларация по чл. 101. aл. 11 от ЗОП** за липса на свързаност с друг участник от възлагането *(по образец*);
3. Оферта, съдържаща:
	1. **Техническо предложение-** *по образец,*

**3.2. Ценово предложение**  *-по образец;*

1. Документ (договор или споразумение) за създаване на обединение, подписан от лицата, включени в обединението, в който задължително е посочен представляващ (само когато участникът е обединение, което не е юридическо лице), съдържащ следната информаци във връзка с конкретната общствена поръчка:

а/ правата и задълженията на участниците в обединението;

б/ разпределението на отговорността между членовете на обединението;

в/ дейностите, които ще изпълнява всеки член на обединението;

г/ посочване на упълномощено лице, което ще представлява участника при изпълнението на договора и което лице е упълномощено да задължава, да получава указания за и от името на всеки член на обединението – оригинал или нотариално заверено копие;

 ***Техническото и ценовото предложение се подписват само от лица, които имат право да представляват участника и могат да удостоверят пред Възложителя представителните си функции****.*

#### VII.разглеждане НА ОФЕРТИТЕ. КРИТЕРИЙ ЗА ВЪЗЛАГАНЕ. оценка и класиране на офертите. ОПРЕДЕЛЯНЕ НА ИЗПЪЛНИТЕЛ.

1. Възложителят назначава със заповед комисия, която отговаря за разглеждане, оценка и класиране на офертите. Комисията се състои от нечетен брой членове. Действията на комисията се протоколират.

2. Офертите ще бъдат отворени от комисията **в първия работен ден, следващ последния ден от срока за получаване на оферти, от 11:00 часа** на адреса на Възложителя – гр. София, ул."Екзарх Йосиф" № 37. Отварянето на офертите е публично и на него могат да присъстват участниците във възлагането или техни упълномощени представители.

3. Разглеждането, оценяването и класирането на офертите се извършва съобразно определения от възложителя критерий за оценка на офертите.

**Критерий за възлагане**

 Възложителят ще възложи настоящата обществена поръчка при критерий за възлагане **“най – ниска цена“.**

**VIII. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА. ГАРАНЦИЯ ЗА ИЗПЪЛНЕНИЕ**

1. Възложителят уведомява писмено участниците за резултатите от разглеждането, оценяването и класиране на офертите като им изпраща утвърдения от него протокол от работа на комисията.

2. Договорът за обществена поръчка се сключва с участника, класиран на първо място и определен за изпълнител на обществената поръчка.

3. Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

4. Преди подписване на договора участникът, определен за изпълнител, е длъжен да представи регистрация по **БУЛСТАТ,** когато участникът е обединение, което не е юридическо лице.

5. Определеният за изпълнител участник, преди сключване на договора представя на Възложителя гаранция за изпълнение в размер на 5 % (пет на сто) от стойността на договора без ДДС, която служи за обезпечаване на изпълнението на задълженията на Изпълнителя по договора. Валидността на гаранцията за изпълнение на договора е 30 дни след изтичане на гаранционните срокове.

Гаранцията се представя в една от следните форми, по избор на участника:

* банкова гаранция в полза на Сметната палата;
* парична сума, вносима по сметка на Сметната палата **IBAN BG82 BNBG 9661 3300 1800 01** или

застрахователна полица за застраховка, която обезпечава изпълнението чрез покритие от застрахователя на отговорността на Изпълнителя. Възложителят следва да е посочен като трето ползващо лице по тази застраховка. Условията и сроковете за задържане, усвояване и освобождаване на гаранцията за изпълнение се уреждат в договора за обществена поръчка.

Когато гаранцията за изпълнение се представя като банкова гаранция, тя трябва да е безусловна, неотменима, в полза на възложителя и със срок на валидност надвишаващ с 30 календарни дни срока на договора. Възложителят освобождава 70 % от гаранцията за изпълнение след извършване на доставката и 30 % от гаранцията за изпълнение след изтичане на гаранционния срок. Условията и сроковете за задържане, усвояване и освобождаване на гаранцията за изпълнение се уреждат в договора за обществена поръчка. Банковите разходи по откриването на банкови гаранции са за сметка на изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от Възложителя гаранция да не бъде по-малък от определения в настоящата процедура.

6. При сключване на договора избраният за изпълнител представя следните документи:

- сертификат за въведена система за управление на информационната сигурност ISO/IEC 27001:2005 или еквивалент. *(Възложителят приема и други доказателства за въведени еквивалентни мерки за осигуряване на информационната сигурност.)*

- сертификат за въведена интегрирана система за управление на качеството – Сертификат ISO 9001 : 2008 или еквивалент с обхват предмета на тази обществена поръчка. *(Възложителят приема и други доказателства за въведени еквивалентни мерки за осигуряване на качеството.)*

- списък на лицата, отговорни за изпълнението на Системата и екип от експерти (минимум двама инженери, със специалност, касаеща предмета на поръчката, като поне единият е с пълна проектантска правоспособност), квалифицирани за изпълнение на поръчката. Списъкът следва да бъде подписан от изпълнителя, като в него се посочат имената, образованието и професионалната квалификация на посочените по-горе лица.

**IX. ИЗИСКВАНИЯ, СВЪРЗАНИ СЪС СИГУРНОСТТА И ЗАЩИТА НА ИНФОМАЦИЯТА**

1. При изпълнение на дейностите по изпълнение на тази поръчка страните се задължават:

* 1. Да пазят поверителност и да не разкриват или разпространяват информация за другата страна, станала им известна при или по повод изпълнението на договора за възлагане на обществена поръчка („Конфиденциална информация“).
	2. Конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.
	3. Не се счита за нарушение на задълженията за неразкриване на Конфиденциална информация, когато:
* информацията е станала или става публично достъпна, без нарушаване на договора от която и да е от страните;
* информацията се изисква по силата на закон, приложим спрямо която и да е от страните; или
* предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.
	1. В случаите, при които информацията се изисква по силата на закон, приложим спрямо която и да е от страните или предоставянето й се изисква от регулаторен или друг компетентен орган, съответната страна която следва да предостави информацията, уведомява незабавно другата страна по договора.
	2. Задълженията по клаузите за конфиденциалност се отнасят до участника, определен за изпълнител, всички негови поделения, контролирани от него фирми и организации, всички негови служители и наети от него физически или юридически лица, като участникът, определен за изпълнител отговаря за изпълнението на тези задължения от страна на такива лица.
	3. Задълженията, свързани с неразкриване на Конфиденциалната информация остават в сила и след прекратяване на договора на каквото и да е основание.
1. Конфиденциална информация за целите на настоящата поръчка включва и:
* лични данни и/или друга защитена от закон или по силата на договора информация, която е станала известна при изпълнението на тази поръчка;
* информация, която е станала известна при изпълнението на тази поръчка относно вътрешни правила и процедури, структура, начин на функциониране на Сметната палата, комуникации, мрежи и информационни системи на Възложителя, изготвени в хода на изпълнението документи и/или всякакви други резултати от изпълнението, разработена в полза на Сметната палата или предоставена им документация или програмен код в явен и изпълним вид във връзка с изпълнението на настоящата поръчка.

3. Задължения на участника, определен за изпълнител, във връзка с изискванията за конфиденциалност:

Да спазва вътрешните правила за достъп и режим на работа в сградата на Сметната палата; да спазва всички процедури и изисквания на Сметната палата за работа в информационната инфраструктура; да не осъществява достъп до компютърни данни в компютърна система без разрешение, да не добавя, променя, изтрива или унищожава компютърна програма или компютърни данни, да не въвежда компютърен вирус в компютърните системи или мрежи на Сметната палата, да не разпространява пароли или кодове за достъп до компютърна система или до компютърни данни на Сметната палата, от което би могло да последва разкриване на лични данни или информация, представляваща държавна или друга защитена от закон тайна.

При подписване на договора изпълнителят и лицата, ангажирани с изпълнение на договора представят декларации за опазване на информацията.